open-index/open-wikipedia-markdown huggingface dataset:
The Hounds of Winter

**The Hounds of Winter** — პირველი სიმღერა სტინგის 1996 წლის ალბომიდან 'Mercury Falling'. მუსიკოსის მოყვარულები თვლიან, რომ ეს ალბომის ერთ-ერთი საუკეთესო კომპოზიციაა. იგი რიგით პირველ სიმღერად სრულდებოდა სტინგის 1996/97 წლების ტურებზე. მოგვიანებით მისი აკუსტიკური ვერსია ჩაიწერა ალბომისთვის ...All This Time

## რესურსები ინტერნეტში
*ინფორმაცია სიმღერის შესახებ სტინგის ოფიციალურ საიტზე 

კატეგორია:სტინგის სიმღერები
კატეგორია:1996 წლის სიმღერები
მუხურისი (მრავალმნიშვნელოვანი)

**მუხურისი** შეიძლება აღნიშნავდეს:
* მუხურისი - ისტორიული მხარე დასავლეთ საქართველოში
*მუხურისი - ისტორიული ციხე-ქალაქი დასავლეთ საქართველოში
მუხურისი (მხარე)

**მუხურისი** — ისტორიული მხარე დასავლეთ საქართველოში, ეგრისის (ლაზიკის) სამეფოს ცენტრალური პროვინცია. მოიცავდა იმერეთის ვაკე ტერიტორიას მდინარეების რიონსა და ცხენისწყალს შორის. ვარაუდობენ, რომ სახელწოდება „მუხურისი“ წარმოდგება ციხე „მუხურისიდან“ (ზუსტი ადგილმდებარეობა გაურკვეველია), რომელიც ამ მხარის უძველესი უნდა ყოფილიყო (VI საუკუნეში მხარის ცენტრი იყო უქიმერიონის ციხე). წყაროებში პირველად მოიხსენიება VI—VII საუკუნეებში. მუხურისი იყო მჭიდროდ დასახლებული, ეკონომიკურად დაწინაურებული დიდი სტრატეგიული მნიშვნელობია მქონე მხარე. აქ გადიოდა სამეფოს მთავარი სავაჭრო-სამიმოსვლო მაგისტრალები, კერძოდ, მთის პროვინციებთან დამაკავშირებელი გზები; ის, ვინც ბატონობდა მუხურისზე, ფაქტობრივად ბატონობდა  სვანეთსა და რაჭა-ლეჩხუმზეც. XI—XII საუკუნეებში მუხურისის ტერიტორიას ეწოდებოდა სამოქალაქო.

## ლიტერატურა
* *მუსხელიშვილი დ.*, ქსე, ტ. 7, გვ. 232, თბ., 1984

კატეგორია:საქართველოს ისტორიულ-გეოგრაფიული მხარეები
კატეგორია:ეგრისის სამეფო
მუხურისი (ციხე-ქალაქი)

**მუხურისი** ასევე **მოხირისი** — ისტორიული ციხე-ქალაქი დასავლეთ საქართველოში. პირველად მოხსენებული აქვს ძველ ავტორს პტოლემეს (II ს.). ქალაქის ზუსტი ადგილმდებარეობა გაურკვეველია. გამოთქმულია მოსაზრება, რომ მუხურისი მდებარეობდა ახლანდელ  სოფელ დაბლაგომის (სამტრედიის რაიონი) მიდამოებში. მუხურისი ეგრისის სამეფოს ერთ-ერთი დაწინაურებული ქალაქი იყო; წარმოადგენდა მუხურისის მხარის  ცენტრს. V საუკუნეში აქ რომაელთა გარნიზონი იდგა.

## ლიტერატურა
კატეგორია:საქართველოს ისტორიული ქალაქები
ტრანსილვანია

[thumb|ტრანსილვანია [რუმინეთის რუკაზე (ყვითლად)]]
მინი|ტრანსილვანია ევროპის რუკაზე
**ტრანსილვანია** ( „ტყის გაღმა მხარე“, რუმ. *Ardeal* *არდიალი*,  „შვიდქალაქეთი“, უნგრ. *Erdély* ერდელი*) — უნგრეთისა და რუმინეთის სადავო ისტორიული ოლქი რუმინეთის ჩრდილო-დასავლეთით.
ჩრდილოეთი ტრანსილვანია ეთნიკურად უფრო მრავალფეროვანია, ამიტომაც, პირველი და მეორე მსოფლიო ომებს შორის ამ რეგიონმა საკმაო კონფლიქტური პოტენციალი დააგროვა. რეგიონი ცნობილია თავისი გოთიკური სტილის ნაგებობებით, ასევე მას სახელი აქვს განთქმული როგორც „ვამპირების სამშობლო“, რაც მჭიდროდ უკავშირდება ვლად „დრაკულა“ ცეპეშის სახელს, რომელიც აქ მოღვაწეობდა.

## ეტიმოლოგია 
სიტყვა „ტრანსილვანია“ ლათინური წარმოშობისაა, რეგიონის პირველი ხსენება 1075 წლის ლათინურ დოკუმენტში ხდება როგორც „Ultra Silvam“, რაც პირდაპირი გაგებით ნიშნავს „ტყის გაღმა“. აქედან მოდის მისი ლათინური სახელი „Ultrasylvania“, რაც დროთა განმავლობაში „Transylvania-დ“ შეიცვალა. რუმინულად რეგიონი ცნობილია როგორც „არდიალი“ (Ardeal), რაც უნგრული „ერდელის“ (Erdély) რომანიზირებული ვარიანტია. რეგიონი ასევე ცნობილია როგორც „შვიდქალაქეთი“ (, , , ) რაც უკავშირდება გერმანელი საქსების მიერ დაარსებულ შვიდ ქალაქს, ესენია:
*კლაუსენბურგი/კლუჟ-ნაპოკა (, )
*მედვეში/მედიაში (, )
*შესბურგი/სიგიშოარა (, )
*ნიოზენი/ბისტრიცა (, )
*კონშტადტი/ბრაშოვი (,  
*მიუჰლბახი/სებეში (, )
*ჰერმანშტადტი/სიბიუ (, )

## ისტორია 
X საუკუნეში დამოუკიდებელი სათავადოა.

XI-XII საუკუნეებში ტრანსილვანიას უნგრელები იპყრობენ (იხ. აგრ. სეკეი).

XVI საუკუნეში ყალიბდება ტრანსილვანიის სათავადო, რომელიც ოსმალთა სულთნის სუვერენიტეტს ცნობს, თუმცა, მას არ ემორჩილება. 
XVII საუკუნეში იპყრობს ჰაბსბურგთა მონარქია.

1867 წელს, ავსტრია-უნგრეთის შექმნის შემდეგ, ტრანსილვანია უნგრეთის სამეფოს შემადგენლობაში შევიდა. 

პირველ მსოფლიო ომის დროს, რუმინეთის სამეფო უკავშირდება ანტანტას იმ პირობით, რომ ავსტრია-უნგრეთს ტრანსილვანია ჩამოეჭრებოდა და გადაეცემოდა რუმინეთს, რაც მოხდა კიდეც.

1940 წლის ვენის მეორე არბიტრაჟის გადაწყვეტილებით, რუმინეთმა უნგრეთს ჩრდილოეთი ტრანსილვანია დაუთმო.

1947 წლის სამშვიდობო მოლაპარაკების შემდეგ, ვენის 1940 წლის დიქტატი გაუქმებულია და ჩრდილოეთ ტრანსილვანია რუმინეთს უერთდება.

## იხილეთ აგრეთვე 
*რუმინეთის ისტორიული მხარეები

## რესურსები ინტერნეტში 
*RTI Radio - Radio Transsylvania International  
**Tolerant Transylvania - Why Transylvania will not become another Kosovo* , Katherine Lovatt, in Central Europe Review, Vol 1, No 14 27 September 1999.
**The History Of Transylvania And The Transylvanian Saxons* by Dr. Konrad Gündisch, Oldenburg, Germany
* *Historical Literature about Transilvania and Neighbouring Territories* by Klaus Popa, Germany
**Transylvania, its Products and its People, by Charles Boner, 1865'' 
* Transylvanian Family History Database

კატეგორია:რუმინეთის ისტორიული ოლქები
კატეგორია:რუმინეთის გეოგრაფია
კატეგორია:რუმინეთის ისტორია
კატეგორია:უნგრეთის ისტორია
მუხურიშხა

**მუხურიშხა**, **მუხურშა** — მთა საქართველოში, აფხაზეთის ავტონომიური რესპუბლიკის სოხუმის მუნიციპალიტეტში. მდებარეობს ბზიფის ქედზე. სიმაღლე ზღვის დონიდან 2207 მ. აგებულია ბაიოსური პორფირიტებით, ტუფებითა და ტუფ-ბრექჩიებით. ჩრდილოეთი კალთა ციცაბოა, სამხრეთი — დამრეცი. მუხურიშხაზე სათავე აქვს მდინარე ჩედიმს (დასავლეთის გუმისთის მარცხენა შენაკადი). თხემი შემოსილია სუბალპური მდელოებით, კალთები — შერეული ფოთლოვანი ტყით.

## ლიტერატურა
კატეგორია:აფხაზეთის ავტონომიური რესპუბლიკის მთები
კატეგორია:აფხაზეთის კავკასიონის მთები
მუჯალამა

**მუჯალამა** (არაბ.), რაიმე გარემოების დამადასტურებელი მოწმობა-საბუთი XVI—XIX სს. საქართველოში.

## ლიტერატურა
* მასალები საქართველოს ეკონომიური ისტორიისათვის. დანართი. 1, 2, 3 წიგნების ლექსიკონი და საძიებლები, შეადგინა მ. ბერძენიშვილმა, თბ., 1957
კატეგორია:ძველი ქართული სამართალი
მუხურჩის არქეოლოგიური ძეგლები

**მუხურჩის არქეოლოგიური ძეგლები** —  ბრინჯაოს, ადრინდელი რკინისა და ადრინდელი ანტიკური ხანის არქეოლოგიური ძეგლები 
სოფ. მუხურჩასთან (მარტვილის მუნიციპალიტეტი). გათხრები მიმდინარეობს 1974 წლიდან (ხელმძღვანელი ე. გოგაძე). შესწავლილია ბრინჯაოს ხანის სამოსახლო ბორცვი („კეკელური ზუგა“). მდინარე აბაშის მარჯვენა ნაპირას გათხარეს ადრინდელი რკინის ხანის (ძვ. წ. VIII—VI სს.) სამაროვანი. ნაპოვნია ბრინჯაოსა და რკინის საბრძოლო და სამეურნეო იარაღი, სამკაული, საკულტო-სარიტუალო ქანდაკებები და სხვა საგნები. ოქრო-ვერცხლის და კალის სამკაული, ფერადი ქვის, გიშრის, ქარვის, მინისა და პასტის მრავალნაირი მძივი, ავგაროზ-საკიდები და სხვა. მდინარის მარცხენა ნაპირას (ძვ. წ. VI — IV სს.) დიდი ნამოსახლარის ნაშთები. აღრიცხული და დაზვერილია სხვა ძეგლები და კულტურული ფენები.

## ლიტერატურა
**გოგაძე ე.,* კოლხეთის ბრინჯაოსა და ადრეული რკინის ხანის ნამოსახლართა კულტურა, თბ., 1982
**გოგაძე ე.*, ქსე, ტ. 7, გვ. 233, თბ., 1984

კატეგორია:მარტვილის მუნიციპალიტეტის არქეოლოგიური ძეგლები
მუხურისის ბრძოლა

**მუხურისის ბრძოლა**  — ბრძოლა ბიზანტიელ-ეგრისელებსა და ირანელებს შორის ეგრისის დიდი ომის დროს. გაიმართა 550 წელს.  550 წლის ზაფხულში ეგრისს შემოესია ირანის მრავალრიცხოვანი ჯარი ხურიანეს სარდლობით. მტერმა ბანაკი მუხურისის ხეობაში, მდინარე ცხენისწყლის ნაპირზე გაშალა. ეგრისელებს მეთაურობდა გუბაზ II, ბიზანტიელებს — დაგისთე. მოკავშირეთა ბანაკში გაიმართა სამხედრო თათბირი, რომელზედაც ეგრისელთა რჩევით გადაწყდა მტერზე იერიშია მიტანა. ბრძოლა ცვალებადი წარმატებით მიმდინარეობდა და საბოლოოდ მტრის სრული განადგურებით დამთავრდა.

## ლიტერატურა
კატეგორია:საქართველოს ბრძოლები
კატეგორია:VI საუკუნის ბრძოლები
კატეგორია:ეგრისის დიდი ომის ბრძოლები
კატეგორია:550 წლის ბრძოლები
მონტესუმას ასული

**მონტესუმას ასული** () — ინგლისელი მწერლის ჰენრი რაიდერ ჰაგარდის სათავგადასავლო, ისტორიული რომანი. პირველად გამოიცა 1893 წელს. წარმოადგენს დიდ გეოგრაფიულ აღმოჩენებისადმი მიძღვნილ ნაწარმოებს, სადაც მხატვრული ხერხების გამოყენებით ასახულია ესპანელთა მიერ მექსიკის დაპყრობის ისტორია. მოქმედება ძირითადად ხდება აცტეკთა სახელმწიფოში და მთელი სიმძაფრით აღწერს მათ ტრაგიკულ ბედს. 

მოვლენები ვითარდება XVI საუკუნის პირველ ნახევარში. რომანი მოგვითხრობს ინგლისელ ჭაბუკ თომას ვინგფილდზე, რომლის თავგადასავალი იწყება მისი დედის მკვლელობით. თომასი მიემგზავრება ესპანეთში, რათა შური იძიოს თავისი დედის მკვლელზე, მისსავე ბიძაშვილ ხუან დე გარსიაზე. მას ვერც კი წარმოუდგენია რამდენი წელი და რამდენი ქვეყნის შემოვლა დასჭირდება იმისათვის, რომ დასახულ მიზანს მიაღწიოს.

ნაწარმოები ნათარგმნია ქართულ ენაზეც.

## რესურსები ინტერნეტში 
*მონტესუმას ასული პროექტ „გუტენბერგზე“

კატეგორია:1893 წლის რომანები
კატეგორია:ჰენრი რაიდერ ჰაგარდის რომანები
კატეგორია:ისტორიული რომანები
ყინულის კაცი

**ყინულის კაცი (რობერტ "ბობი" ლუის დრეიკი)** () — Marvel Comics-ის გამოგონილი სუპერგმირი, იქს-ადამიანების წევრი. შექმნილია მწერალი სტენ ლისა და მწერალი/ილუსტრატორი ჯეკ კირბის მიერ. პერსონაჟი პირველად გამოჩნდა კომიქსში შემზარავი იქს-ადამიანები (ნაწ. 1) #1, (1963 წლის სექტემბერი).

მუტანტი ფლობს კრიოკინეზის (სიცივისა და ყინულის მართვა) უნარს. შეუძლია გაყინოს ყველაფერი მის გარშემო, ასევე შეუძლია გარდაქმნას მისი სხეული ყინულად. თუმცა იგი ომეგა-დონის მუტანტია, დრეიკს ჯერ კიდევ არ გამოუვლენია სრულად მისი პოტენციალი, თუმცაღა წლების მანძილზე შრომობს შესაძლებლობების გასაუმჯობესებლად. იქს-ადამიანების ერთ-ერთი ცენტრალურ ფიგურა, ყინულის კაცი ხშირად მონაწილეობს იქს-ადამიანების (და ადამიანი ობობას)-მსგავს კომიქსებში, ვიდეო თამაშებში, ანიმაციურ სერიებსა და სრულმეტრაჟიან ფილმებში, სადაც მუტანტს მსახიობი შონ ეშმორი ანსახიერებს.

## რესურსები ინტერნეტში 
*

კატეგორია:Marvel Comics-ის სუპერგმირები
კატეგორია:იქს-ადამიანები
კაპიტან გრანტის შვილები

„**კაპიტან გრანტის შვილები**“ — ფრანგი მწერლის, ჟიულ ვერნის სათავგადასავლო რომანი. დაწერილია 1867 წელს.

## სიუჟეტი 
წიგნის სიუჟეტში მოთხრობილია შოტლანდიელი კაპიტან გრანტის შესახებ. მას შემდეგ რაც მის მიერ ზღვაში ჩაგდებულ ბოთლს პოულობენ, კაპიტანის საძებნელად მიემგზავრებიან შოტლანდიელი ლორდი და ლედი გლენარვანები. მათ მიჰყვებიან გრანტის შვილები, მერი და რობერტი. უცნობია, თუ სად განიცადა კატასტროფა გრანტის გემმა, ცნობილია მხოლოდ განედი - 37 გრადუსი. ნაწერები წერილში გაურკვეველია და ამიტომ მოგზაურთა გუნდი მრავალი დილემისა და გამოცანის წინაშე აღმოჩნდება.

გემ ’დუნკანით’ მოგზაურები თავდაპირველად მიემართებიან სამხრეთ ამერიკისაკენ. კიდევ ერთი, მაგრამ მოულოდნელი მგზავრია ექსცენტრიული ჟაკ პაგანელი (რომელიც აპირებდა ინდოეთში გამგზავრებას). გუნდი მოივლის პატაგონიას, ტრისტან და კუნიას კუნძულს, ამსტერდამის კუნძულსა და ავსტრალიას.

thumb|250px|left|ეპიზოდი 1985 წლის საბჭოთა ფილმიდან "კაპიტან გრანტის შვილები"

მოგზაურები გაიცნობენ აირტონს, რომელიც მათ ჰპირდება კატასტროფის ადგილის ჩვენებას. მაგრამ იგი მოღალატეა, რომელსაც გრანტის გემის დაღუპვა არ უნახავს, ვინაიდან მანამდე მიტოვებული იქნა ავსტრალიაში - მას შემდეგ, რაც წარუმატებლად სცადა გემის მითვისება, მომავალში მეკობრეობის მიზნით. იგი ცდილობს დუნკანის დაუფლებას, მაგრამ კვლავ წარუმატებლად. გლენარვანები, გრანტის შვილები, პაგანელი და რამდენიმე მეზღვაური რჩებიან ავსტრალიაში და დარწმუნებულები არიან, რომ დუნკანი სამუდამოდ დაკარგეს. ამიტომ ისინი მიემართებიან ოკლენდში (ახალი ზელანდია), საიდანაც ევროპაში დაბრუნებას აპირებენ. მას შემდეგ, რაც მათი გემი განიცდის კატასტროფას ოკლენდის სამხრეთით, მოგზაურებს იჭერენ მაორის ტომის ადამიანები. ისინი მაინც გარბიან და პირველივე გემზე ადიან. მათთვის მოულოდნელად, ეს ’დუნკანი’ აღმოჩნდება.

აირტონი, რომელიც ახლა უკვე გემის ახალ მფლობელთა მონობაში იმყოფება, სთავაზობს მოგზაურებს ინფორმაციას გრანტზე. სანაცვლოდ იგი ითხოვს მის რომელიმე კუნძულზე დატოვებას. დუნკანი ტაბორის კუნძულისაკენ მიემართება, რომელიც კაპიტან გრანტის თავშესაფარი აღმოჩნდება. აირტონი სწორედ აქ რჩება.

## ადაპტაციები 
* 1877 - *Los sobrinos del Capitán Grant* ("კაპიტან გრანტის ძმისშვილები") - ესპანური ოპერეტა.

* 1936 - *Дети капитана Гранта* (*კაპიტან გრანტის შვილები*), სსრკ, რეჟ: ვლადიმირ ვაინშტოკი. (იხ. 

* 1962 - *გარიყულების ძიებაში*, აშშ, რეჟ.: რობერტ სტივენსონი (იხ. 

* 1985 - *В поисках капитана Гранта* ("კაპიტან გრანტის ძიებაში"), ბულგარეთი - სსრკ, ტელესერიალი (იხ. 

## რესურსები 
* 
*  
* 177 ილუსტრაცია, ედუარდ რიუ  (1865–66)

კატეგორია:სათავგადასავლო რომანები
კატეგორია:1867 წლის რომანები
კატეგორია:1868 წლის რომანები
კატეგორია:ჟიულ ვერნის რომანები
ნაზარი (ლეჟავა)

მიტროპოლიტი **ნაზარი**, ერისკაცობაში *იოსებ ანდრიას ძე ლეჟავა* (დ. 1872 — გ. 1 სექტემბერი, 1924) — ქართველი საეკლესიო მოღვაწე, მიტროპოლიტი. დახვრიტეს ბოლშევიკური რეპრესიების დროს. შერაცხულია წმინდანად.

## ბიოგრაფია
ნაზარი (იოსებ ლეჟავა) დაიბადა იმერეთის სოფელ ჯიხაიშში. დაამთავრა ქუთაისის სასულიერო სასწავლებელი და თბილისის სასულიერო სემინარია. იგი ჯერ დიაკვნად, 1893 წელს კი, მღვდლად ეკურთხა. 1901-05 წლებში სწავლობდა კიევის სასულიერო სემინარიაში. ოჯახის წევრების ტრაგიკული გარდაცვალების შემდეგ, 1904 წელს, ბერად აღიკვეცა. ერთი პერიოდი მოღვაწეობდა რუსეთის სხვადასხვა მონასტრებში, 1911 წელს კი იოანე ნათლისმცემლის უდაბნოს წინამძღვარი გახდა. მონაწილეობდა 1917 წელს საქართველოს მართლმადიდებელი სამოციქულო ეკლესიის ავტოკეფალიის აღდგენაში. 1918 წელს, ეპისკოპოსის ხარისხით, დადგინდა ქუთათელ მიტროპოლიტად. საქართველოს დემოკრატიული რესპუბლიკის დროს მის დაქვემდებარებაში მყოფი ბერების მიერ გელათის მონასტრის განძის გაყიდვის ფაქტის შემდეგ, ეკლესიებიდან ეროვნული საგანძურის გატანის გამო კონფლიქტში იყო ჩართული ხელისუფლების წარმომადგენლებთან.

1921 წელს საბჭოთა ოკუპაციის შემდეგ, ნოე ჟორდანიასა და ექვთიმე თაყაიშვილის მოწოდებების მიუხედავად, პატრიარქმა ლეონიდემ უარი განაცხადა თბილისის სიონისა და მცხეთის სცეტიცხოვლის საგანძურის ემიგრაციაში წაღებაზე. საგანძურის დასავლეთ საქართველოში დამარხვა მიტროპოლიტ ნაზარს დაევალა. ნაზარმა განძეულობა ქუთაისში გახიზნა და დამარხა ბაგრატის ტაძრის ძირში მდებარე სამიტროპოლიტო რეზიდენციის ეზოში. ბოლშევიკებმა განძს ერთ-ერთი სასულიერო პირის მითითებით მიაგნეს, ნაზარი დააპატიმრეს და 1924 წლის მარტში მიუსაჯა პატიმრობა და პირადი ქონების კონფისკაცია. 1924 წლის აპრილში ამინისტიის საფუძველზე გათავისუფლებული ნაზარი სამწყსოს დაუბრუნდა, მაგრამ იგი კვლავ დააპატიმრეს 1924 წლის 2 აგვისტოს. რამდენიმე კვირიანი დაკითხვისა და პატიმრობის შემდეგ, მიტროპოლიტი ნაზარი და მისი თანმხლები სასულიერო პირები (დეკანოზი გერმანე ჯაჯანიძე, დეკანოზი იეროთეოზ ნიკოლაძე, მღვდელი სიმონ მჭედლიძე და დიაკონი ბესარიონ კუხიანიძე) ქუთაისის მახლობლად, საფიჩხიას ტყეში დახვრიტეს იმავე წლის 1 სექტემბერს. 1995 წელს საქართველოს საეკლესიო კრებამ მოახდინა მიტრ. ნაზარისა და მასთან ერთად მოკლულ სასულიერო პირთა კანონიზირება, ხსენება დაწესდა ახალი სტილით 27 აგვისტოს.

## რესურსები ინტერნეტში
*წმიდა მოწამენი: მიტროპოლიტი ნაზარი; დეკანოზები გერმანე, იეროთეოსი; მღვდელი სიმონი; პროტოდიაკონი ბესარიონი (+1924) და ყოველნი ახალ მოწამენი (XX). „ქართველ წმიდანთა ცხოვრებანი“, თბილისი, 2004 წ./*orthodoxy.ge*
*დეკანოზ ვასილ დოლაბერიძის ჩანაწერები  მიტროპოლიტ ნაზარის უკანასკნელ დღეებზე

კატეგორია:დაბადებული 1872
კატეგორია:გარდაცვლილი 1 სექტემბერი
კატეგორია:გარდაცვლილი 1924
კატეგორია:ქართველი ეპისკოპოსები
კატეგორია:ქართველი წმინდანები
კატეგორია:XX საუკუნის ქრისტიანი წმინდანები
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:სიკვდილით დასჯილი ქართველები
კატეგორია:მართლმადიდებელი ეკლესიის წმინდანები
ტიუილრის სასახლე

წლისთვის. მარცხნიდან მარჯვნივ: სამხრეთის ფრთა, საათის სასახლე, ჩრდილოეთის ფრთა, თეატრის პავილიონი, მარსანის პავილიონი.]]

**ტიუილრი** — ფრანგი მეფეების სასახლე პარიზის ცენტრში, რომელიც ლუვრთან ერთიან კომპლექსს ქმნიდა (მათ აგრეთვე დაემატა ტუილერის თეატრი). ლუდოვიკო XVI-ის მმართველოვიდან დაწყებული იგი ყველა შემდგომი ფრანგი მონარქის რეზიდენციად იქცა. დაიწვა პარიზის კომუნის პერიოდში, 48 საათში და მას შემდეგ არ აღდგენილა.

სასახლის მშენებლობა დაიწყო 1564 წელს, ეკატერინე მედიჩის სურვილით. სასახლეს გააჩნდა უზარმაზარი ფასადი. მომავალში მას რეზიდენციად იყენებდნენ ჰენრი IV, ლუი XIV, ლუი XVI, აგრეთვე ლუი XVIII, შემდეგ ნაპოლეონ I და ნაპოლეონ III, 1871 წლის მაისში შენობის ხანძრის შედეგად განადგურებამდე. 

1882 წელს საფრანგეთის ეროვნულმა ასამბლეამ კენჭი უყარა შენობის დარჩენილი ნაწილის საბოლოოდ დანგრევას. მცირე ნაწილები დაცულია ლუვრში და სხვა მუზეუმებში თუ უნივერსიტეტებში.

## სქოლიო
კატეგორია:საფრანგეთის სასახლეები
კატეგორია:პარიზის ისტორია
კატეგორია:საფრანგეთის რევოლუცია
კატეგორია:სამეფო რეზიდენციები
მკვლელობა აღმოსავლეთის ექსპრესში

**მკვლელობა აღმოსავლეთის ექსპრესში** () — ინგლისელ მწერალ აგათა კრისტის დეტექტიური რომანი. გამოიცა 1934 წლის 1 იანვარს.

დეტექტივი ერკიულ პუარო ადის აღმოსავლეთის ექსპრესში, სადაც თავს მოიყრის სხვადასხვა ჯურის ადამიანი. მგზავრობის პირველ ღამეს მოხდება მკვლელობა. ერკიულ პუარო თავის თავზე იღებს ვალდებულებას გახსნას ერთი შეხედვით გაუხსნელი საქმე.

## ეკრანიზაციები
*მკვლელობა აღმოსავლეთის ექსპრესში (1974 წლის ფილმი)
*მკვლელობა აღმოსავლეთის ექსპრესში (2001 წლის ფილმი)

## რესურსები ინტერნეტში 
* *მკვლელობა აღმოსავლეთის ექსპრესში* აგათა კრისტის ოფიციალური საიტზე
* *მკვლელობა აღმოსავლეთის ექსპრესში*, ტექსტი და ანალიზი.

კატეგორია:1934 წლის რომანები
კატეგორია:დეტექტიური რომანები
კატეგორია:აგათა კრისტის რომანები
კატეგორია:ფილმებად ადაპტირებული რომანები
ღირსების ორდენი (საქართველო)

**„ღირსების ორდენი“** — საქართველოს სახელმწიფო ჯილდო, ორდენი, რომლითაც ჯილდოვდებიან მოქალაქენი დამოუკიდებელი ქართული სახელმწიფოს მშენებლობაში — მმართველობის, თავდაცვის, კანონიერების და მართლწესრიგის განმტკიცების, სახალხო მეურნეობის, ჯანმრთელობის დაცვის, მეცნიერების, განათლების, კულტურის, ლიტერატურის, ხელოვნების დარგებში შეტანილი განსაკუთრებული პიროვნული წვლილისათვის, სპორტული მიღწევებისათვის, გმირობისა და თავდადებისათვის. დამტკიცებულია 1992 წლის 24 დეკემბრის პარლამენტის დადგენილებით.

## იხილეთ აგრეთვე
* საქართველოს ღირსების ორდენის კავალრები

## რესურსები ინტერნეტში
* საქართველოს პრეზიდენტის საიტი 

კატეგორია:საქართველოს სახელმწიფო ჯილდოები
*
კატეგორია:ჯილდოები ანბანის მიხედვით
მარტინ შალფი

thumb|right|მარტინ შალფი
**მარტინ შალფი** (; დ. 1947) — ამერიკელი მეცნიერი, ფილოსოფიის დოქტორი (ნეირობიოლოგიის განხრით) ჰარვარდის უნივერსიტეტიდან, ბიოლოგიის პროფესორი კოლუმბიის უნივერსიტეტში, ნობელის პრემიის ლაურეატი ოსამა სიმომურასა და როჯერ ციენთან ერთად მწვანე მანათობელი ცილების აღმოჩენისთვის.

კატეგორია:ამერიკელი ბიოლოგები
კატეგორია:დაბადებული 1947
კატეგორია:ნობელის პრემიის ლაურეატები ანბანის მიხედვით
კატეგორია:ამერიკელი ნობელის პრემიის ლაურეატები
კატეგორია:ებრაელი ნობელის პრემიის ლაურეატები
კატეგორია:ცოცხალი ადამიანები
ჟურნალი

მინი|220პქ|ჟურნალები

**ჟურნალი** (), როგორც წესი — ბეჭდური გამოცემა, რომელიც გარკვეული პერიოდულობით იბეჭდება და მოიცავს სტატიებს სხვადასხვა თემაზე. ამგვარი გამოცემის შემოსავლის წყაროს რეკლამა, გასიყიდი ფასი ან ორივე ერთად წარმოადგენს.

## რესურსები ინტერნეტში 
*


კატეგორია:ფრანგული სიტყვები და ფრაზები
დავით გუგუნავა

**დავით (დათა) სიმონის ძე გუგუნავა** (დ. 1815 — გ. 1885) — თავადი, ქართველი მომღერალი, ლოტბარი, რუსეთის არმიის პრაპორშჩიკი.

მონაწილეობდა გურიის 1841 წლის აჯანყებაში, თუმცა შემდეგ მთავრობას შეურიგდა. არჩეული იყო ოზურგეთის მაზრის თავადაზნაურობის წინამძღოლად (დაახლ. 1871). რუსეთ-ოსმალეთის 1877-1878 წწ. ომის დროს წარმატებით მეთაურობდა გურიის დრუჟინას.

დათა გუგუნავა, გარდა სამხედრო მოღვაწეობისა, იყო ხალხური სიმღერების შემსრულებელი. მისი მოწაფე იყო სამუელ ჩავლეიშვილი. მისი ვაჟი, სიმონი, იყო ცნობილი პოეტი და მთარგმნელი. არის ავტორი სიმღერისა „შავი შაშვი ჩიოდა“, რომელიც მან შვილის, ტიტიკოს, გარდაცვალების გამო დაწერა. ჩართული იყო ყმების გატაცებასა და გაყიდვაში 

## რესურსები ინტერნეტში
## ლიტერატურა
* *ნიკო ჯავახიშვილი* Грузины под Российским Флагом: Грузинские военные и государственные деятели на службе России в 1703-1917, 2003, თბილისის სახელმწიფო უნივერსიტეტის გამომცემლობა, გვ. 99. 
* *ახუაშვილი ი.* გუგუნავები, თბილისი, 2002 გვ. 290

კატეგორია:დაბადებული 1815
კატეგორია:გარდაცვლილი 1885
კატეგორია:ქართველი მომღერლები
კატეგორია:ქართველი სამხედრო მოღვაწეები
კატეგორია:ქართველი ლოტბარები
დ
კატეგორია:რუსეთის იმპერიის ოფიცრები
კატეგორია:ქართველი თავადები
კატეგორია:ქართველი მეამბოხეები
მაკა საგაიპოვა

**მაკა  უმარის ასული საგაიპოვა უმარის-ასული** (ჩეჩნ. Макка Сагаипова, ხალხში ცნობილი **მაკა ჩეჩენკა**; დ. 14 თებერვალი, 1987, გროზნო) — ჩეჩენი მომღერალი და მოცეკვავე. მაკა ჩეჩნეთის ესტრადაზე ერთ-ერთი ყველაზე ახალგაზრდა და პოპულარული მომღერალია. მას ორი სოლო-ალბომი აქვს უკვე გამოშვებული. გარდა ზემოხსენებულისა, ანსამბლ „ლოვზარში“ მოღვაწეობს.

## ბიოგრაფია 
აქვე უნდა აღინიშნოს, რომ სხვადასხვა საიტზე ვრცელდება ბუნდოვანი ვიდეორგოლი მინაწერით „როგორ კლავენ ჩეჩნები მაკას“. რგოლის შინაარსის ნამდვილობასა და მაკას დღევანდელი ბედ-იღბლის შესახებ აღარაფერია ცნობილი. ოფიციალური ინფორმაციით, მაკა საგაიპოვა მოსკოვში ცხოვრობს.

ბოლო დროს პრესაში გაჩენილი ჭორები მაკას სიკვდილის თაობაზე უარყოფილ იქნა ინტერვიუთი, რომელიც ჩეჩნეთის სილამაზის დედოფალმა რუსულ MTV–ს მისცა.

## რესურსები ინტერნეტში 
* მაკა საგაიპოვას სიმღერები
* ვიდეო 
* მაკა საგაიპოვა 

კატეგორია:ჩეჩენი მომღერლები
კატეგორია:დაბადებული 1987
კატეგორია:დაბადებული 14 თებერვალი
კატეგორია:ცოცხალი ადამიანები
ბზიკები (ჯგუფი)

**„ბზიკები“** — საბავშვო მუსიკალური ჯგუფი, რომელმაც საქართველო წარმოადგინა 2008 წლის საბავშვო ევროვიზიაზე, კვიპროსის ქალაქ ლიმასოლში. ჯგუფი „ბზიკები“ ამ კონკურსის გამარჯვებული გახდა.

ჯგუფის წევრები არიან: გიორგი შიოლაშვილი, მარიამ თათულაშვილი და მარიამ კიკუაშვილი. ევროვიზიის შიდაშესარჩევ კონკურსზე ისინი ცალ-ცალკე მოვიდნენ, მაგრამ ჟიურიმ ისინი ერთ ჯგუფად გააერთიანა. ბზიკები 2008 წლის საბავშვო ევროვიზიის კონკურსში მონაწილეთა შორის ყველაზე პატარები, ათი წლისები იყვნენ.

მარიამ კიკუაშვილმა, მარიამ თათულაშვილმა და გიორგი შიოლაშვილმა  თითქმის მთელი ევროპა მოხიბლეს და უმაღლესი შეფასებები დაიმსახურეს. 15 ქვეყანას შორის, რომლებმაც ქართულ ჯგუფს უმაღლესი შეფასებები მისცეს, რუსეთი, ბელარუსი და ლიეტუვა იყვნენ. პატარებმა მე-6 ნომრით იმღერეს. 10 წლის „ბზიკებმა“ შიდა შესარჩევი ტური  თბილისში დიდი უპირატესობით მოიგეს. სიმღერამ თავისი ორიგინალურობით გაამართლა და კვიპროსზე დიდი მხარდაჭერა მოიპოვა. ქალაქ ლიმასოლის სცენა „ბზიკებისთვის“ პირველი დიდი გამოცდილება იყო.

## სქოლიო
კატეგორია:ევროვიზიის ბავშვთა სიმღერის კონკურსის მონაწილეები
კატეგორია:ქართული მუსიკალური ჯგუფები
ვარდან მამიკონიანი

მინიატიურა|ვარდან მამიკონიანის აკლდამა ქალაქ ხოისთან
**ვარდან მამიკონიანი** (; დ. 388 — გ. 26 მაისი, 451) —  სომეხი  სარდალი, სომხეთის ერთ-ერთი უწარჩინებულესი გვარის წარმომადგენელი ტარონიდან. მამიკონიანები მემკვიდრეობით სპასპეტები (მხედართმთავრები) იყვნენ. 

სომეხი ისტორიკოსის, ფავსტოს ბუზანდის ცნობით, მამიკონიანები ჭენთა — ჩინეთის სამეფო გვარის შთამომავლები არიან. სხვა მოსაზრებით, „ჭენ“ აქ „ჭანს“ (ერთ-ერთ ქართველურ ტომს) უნდა ნიშნავდეს (ნიკოლოზ ადონცი, ნიკოლოზ ჯანაშია). მამა ვარდან მამიკონიანისა — სომხეთის სპასპეტი ამაზასპ მამიკონიანი, დედა — საკაჰანუში, სომეხთა კათალიკოსის საჰაკ დიდის ასული იყო.

432 წელს მამიკონიანი სომხეთის სპარაპეტი გახდა. იგი გაიწვიეს ირანში და მიაღებინეს სახელმწიფო რელიგია —  ზოროასტრიზმი. მაგრამ სომხეთში დაბრუნების შემდეგ, 450-451 წლებში, სათავეში ჩაუდგა აჯანყებას ირანის წინააღმდეგ. მან რამდენიმეჯერ დაამარცხა ირანელები და აჯანყებულთა მთავრობის მეთაური გახდა. დაიღუპა 451 წლის 26 მაისს ავარაირის ბრძოლაში (მდინარე თხმუტის ნაპირზე, ნახიჩევანის დასავლეთით). მამიკონიანი როგორც ისტორიული პირი იხსენიება იაკობ ცურტაველის „შუშანიკის წამებაში“.

## იხილეთ აგრეთვე 
*მამიკონიანები

## რესურსები ინტერნეტში 
*О Вардане и войне армянской

კატეგორია:სომეხი სამხედრო მოღვაწეები
კატეგორია:მამიკონიანები
კატეგორია:დაბადებული   388
კატეგორია:გარდაცვლილი 26 მაისი
კატეგორია:გარდაცვლილი 451
უთანაზომო მონაკვეთები

თუ ორი წრის  a  და  b მონაკვეთს სიდიდით შევადარებთ, გამორიცხული არ არის, რომ a მონაკვეთი  b-მონაკვეთში მოთავსდეს ზუსტად r მთელ რიცხვჯერ. ამ შემთხვევაში b მონაკვეთის სიგრძე  ძალიან მარტივად გამოისახება a მონაკვეთის სიგძით: b მონაკვეთის სიგრძე r-ჯერ მეტია a- მონაკვეთის სიგრძეზე, შედძლება ისეც მოხდეს რომ r- რიცხვი, რომელსაც ასეთი თვისება აქ არ არსებობდეს; მაგრამ ამ შემთხვევაში შეიძლება, რომ a მონაკვეთი დავყოთ (გავყოთ)  რაიმე რიცხვზე, ვთქვათ, n ტოლ ნაწილად (თითოეული სიგრძე ინება a/n) და ასეთი ნაწილი m მთელ რიცხვჯერ აღებით ზუსთად მივიღოთ b მონაკვეთი     
                                            
 b=m/n *a   (1)

თუ შესაძლებელია (1) სახის თანაფარდობა, ამბობენ, რომ a და b მონაკვეთები თანაზომადნი არიან. რადგან მათ აღმოაჩნდათ რაღაც ”საერთო საზომი” ასეთია  a/n სიგძის მონაკვეთი, რომელიც  a მონაკვეთში მოთავსდა ზუსტად n-ჯერ, ხოლო b-მონაკვეთში ზუსტად m-ჯერ. 

რაიმე b-მონაკვეთი a მონაკვეთთან თანაზომადია ან არათანაზომადი იმისდა მიხედვით, არსებობს თუ არა ისეთი m და  n (m და n € N) (n≠0) რომ ადგილი ჰქონდეს (1) ტოლობას.
სიმონ გუგუნავა

**სიმონ გუგუნავა** (დ. 30 ივნისი, 1839 — გ. 18 ივლისი, 1909, ქუთაისი) — ქართველი პოეტი, პოემა „თამარიანის“ ავტორი.

## ბიოგრაფია
დაიბადა სოფელ ძიმითში, თავად დავით გუგუნავას ოჯახში. მისი დედა ელისაბედ მიქელაძე წიგნის მოყვარული და განათლებული ქალი იყო. ოჯახში მდიდარი ბიბლიოთეკა ჰქონიათ. სწავლობდა ოზურგეთის სამაზრო სასწავლებელში, რომელიც არ დაუმთავრებია. 1872 წელს დაქორწინდა ნიკოლოზ ლორთქიფანიძის ასულ ფედოსიზე, რომელიც სილამაზით ყოფილა განთქმული. 1884-1888 წლებში იყო ქუთაისის საადგილმამულო ბანკის გამგეობის წევრი. მიაღწია პორუჩიკის ჩინამდე. 1889-1898 წლებში იყო ოზურგეთის მაზრის თავად-აზნაურთა წინამძღოლი, 1892 წელს ფირალობის საკითხზე დაუპირისპირდა მაზრის უფროსს, ოტია დადეშქელიანს. ამის ნიადაგზე დადეშქელიანი მოხსნეს. 1898-1904 წლებში იყო ლეჩხუმის მაზრის მომრიგებელი მოსამართლე. 

1888 წ. გამოიცა გუგუნავას პოემა „თამარიანი. ლექსად თქმული“, რომელიც გრიგოლ რჩეულიშვილის ისტორიული რომანის „თამარ ბატონიშვილის“ პოეტური გადამუშავებაა. გადმოცემის თანახმად გურიის სოფელ გორაბერეჟოულში, აკაკი წერეთლის რჩევით, რაფიელ ერისთავი და სიმონ გუგუნავა ერთამენთს გაეჯიბრნენ, რომელი მათგანი გალექსავდა უკეთ გრიგოლ რჩეულიშვილის ისტორიულ რომანს „თამარ ბატონიშვილი“. ორივე ავტორის „თამარიანი“ 1888 წელს გამოიცა. გუგუნავას პოემაში შეინიშნება როგორც შოთა რუსთაველის, ასევე ხალხური ზეპირსიტყვიერების გავლენა. „თამარიანმა“ დიდი პოპულარობა მოიპოვა (1893-1990 წწ. თერთმეტჯერ გამოიცა). მისი მზითევში წაღება პრესტიჟული იყო, ზოგიერთი ადგილი სიმღერად იქცა, განსაკუთრებით პოპულარული გახდა „შალვა, ჩემო სიყვარულო“. 

თანამშრომლობდა პერიოდულ გამოცემებში „დროება“, „კვალი“, „მწყემსი“, „მოამბე“. 1893-1895 წლებში ამ ჟურნალებში ბეჭდავდა საკუთარ ლექსებს. გუგუნავას ეკუთვნის რამდენიმე ლექსი, მათ შორის „დედაენა“, „მოხუცის ანდერძი“, „ვუძღვნი მოსწავლე ქართველობას“. მას აგრეთვე ეუთვნის სარეცენზიო სტატია „ქართული გალობის გამო“. მისი სხვა ლექსები და პოემა „ტყვე სასტიკი ზამთრისა“ დაკარგულია სოფელ ნაგომარში გუგუნავას საცხოვრებელი სახლის, „პოეზიის სასახლის“ დაწვის გამო.

გუგუნავას ჰობი იყო ჭადრაკის თამაში. დაახლოებული იყო აკაკი წერეთელთან, რომელიც ხშირად სტუმრობდა მას ნაგომარში. გარდაიცვალა ქუთაისში. დაკრძალეს ქუთაისში, ბაკისუბნის წმინდა გიორგის ეკლესიასთან. 1956 წელს გადაასვენეს ქუთაისის საზოგადო მოღვაწეთა პანთეონში.

## ლიტერატურა
## რესურსები ინტერნეტში
*სიმონ გუგუნავას ლექსები

## სქოლიო
კატეგორია:დაბადებული 30 ივნისი
კატეგორია:დაბადებული 1839
კატეგორია:გარდაცვლილი 1909
კატეგორია:გარდაცვლილი 18 ივლისი
კატეგორია:ოზურგეთის მუნიციპალიტეტში დაბადებულები
კატეგორია:ქართველი პოეტები
ს
კატეგორია:მწვანეყვავილას პანთეონში დაკრძალულები
როჯერ ციენი

**როჯერ ციენი** (გამარტ. ჩინ. 钱永健, პინ. Qián Yǒngjiàn, დ. 1 თებერვალი, 1952, ნიუ-ჯერსი, აშშ — გ. 24 აგვისტო,  2016) — ჩინელ-ამერიკელი ქიმიკოსი, ქიმიისა და ბიოქიმის კათედრის პროფესორი კალიფორნიის უნივერსიტეტში, სან-დიეგო. 2008 წელს მიენიჭა ნობელის პრემია მწვანე მანათობელი ცილების აღმოჩენისთვის ორ სხვა მეცნიერთან ერთად.

ციენი წარმოშობით ვუიუეს სამეფო ოჯახის შთამომავალია. ისტორიული წყაროების მიხედვით, ციენი მეფე ქიან ლიუს 34-ე თაობის შვილთაშვილია.

## სქოლიო
კატეგორია:ამერიკელი ქიმიკოსები
კატეგორია:დაბადებული 1952
კატეგორია:ჩინელი ქიმიკოსები
კატეგორია:ნობელის პრემიის ლაურეატები ანბანის მიხედვით
კატეგორია:ამერიკელი ნობელის პრემიის ლაურეატები
კატეგორია:ნიუ-იორკში დაბადებულები
ევრაზიიზმი

]]
**ევრაზიიზმი**, უფრო იშვიათად **ევრაზიატიზმი**, ან **ევრაზიანიზმი**  (რუსულად **еврази́йство**, ქართულად შეიძლება ვთარგმნოთ როგორც **ევრაზიელობა**, **ევრაზიულობა**) არის ერთ-ერთი პოლიტიკური მოძრაობა, რომლის  ფუძემდებლები შეეცადნენ შეექმნათ და დაემკვიდრებინათ ახალი პოლიტიკური იდეოლოგია. ამ მსოფლმხედველობის შექმნისათვის  ამოსავალ წერტილად იქცა ევრაზიის კონტინენტზე რუსეთის გამორჩეული მდებარეობა.

ეს მოძრაობა ჩაისახა 1920—1930-იან წლებში რუს ემიგრანტთა გარემოცვაში.

რუსეთში მიიჩნევენ, რომ თანამედროვე ამ ქვეყნის ინტელექტუალური წრეები მეტნაკლებად  ნასაზრდოვებია ევრაზიიზმის იდეებით, ხოლო თანამედროვე რუსულ პოლიტიკაში კი ამ იდეოლოგიას ნამდვილი რენესანსი უდგას.

ნიკოლოზ დანილევსკი, ვასილი კლიუჩევსკი, ნიკოლოზ ტრუბეცკოი, პეტრე სავიცკი – ეს ევრაზიიზმის კონცეფციის განვითარებაზე მომუშავე რიგ ავტორთა მხოლოდ მცირე ჩამონათვალია. რუსეთში ევრაზიიზმს ცივილიზაციურ სამეცნიერო-კვლევით კონცეფციად განიხილავენ და რომ ეს კონცეფცია შეიძლება მომავალში განივრცოს და კვლავაც განვითარდეს.

ამ მხრივ აღსანიშნავია ლევ გუმილიოვის მიერ გაწეული შრომა; ის ევრაზიიზმის კონცეფციაზე დაყრდნობით ეთნოგენეზისის პროცესებს იკვლევდა.

ევრაზიული კონცეფციის მთავარ პუნქტებია;

# კულტურულ-ისტორიული ტიპების არსებობა.
# ბუნებრივ-გეოგრაფიული ფაქტორების გავლენა ადგილობრივ ისტორიაზე (ადგილგანვითარების («месторазвития») ჰიპოთეზა).
# პროგრესის სპეციფიკური განსაზღვრა.

## „რუსეთი და ევროპა“: კულტურულ-ისტორიული ტიპი 
ნიკოლოზ დანილევსკიმ თავის ნაშრომში „რუსეთი და ევროპა“ ნათლად მიუთითა  რუსეთსა და ევროპას შორის ურთიერთგაუგებრობის მიზეზთა პრობლემაზე. ამ პრობლემის გადასაწყვეტად დანილევსკიმ დაასახელა მთელი რიგი საკითხებისა, რომელთა შორისაც ერთ-ერთი უმთავრესი „რუსეთისა“ და „ევროპის“ ცნებათა არსის შესახებ არსებული საკითხია.

ნ. დანილევსკის აზრით შეუძლებელია საუბარი ამ  ორი ცნების გეოგრაფიულ არსზე, რამეთუ ეს ცნებები განსხვავებული ბუნების არის: „მისი (ანუ "ევროპის") აზრი ძალიან დამტევია, ოღონდ არა გეოგრაფიული, არამედ კულტურულ–ისტორიული თვალსაზრისით“.

ნ. დანილევსკი ამკვიდრებს კულტურულ-ისტორიულ ტიპის ცნებას. რუსებსა და ევროპელებს შორის ის გამოჰყოფს ორ განმასხვავებელ **რომანულ-გერმანულსა** და **ბერძნულ-ბიზანტიურ** ტიპს. ეს ორი ტიპი ისტორიულად ყოველთვის ურთიერთდაპირისპირებული იყო ერთმანეთის მიმართ.

ავტორის აზრი იმის შესახებ, რომ "გეოგრაფიას არანაირი მნიშვნელობა არ აქვს", მეტისმეტად კატეგორიულია.

ამ შემთხვევაში სრულიად უგულებელყოფილია აზრი ბუნებრივ-გეოგრაფიული ფაქტორის მნიშვნელოვნება ხალხის მენტალიტეტის ჩამოყალიბების საქმეში, რომელიც კულტურულ-ისტორიული ფენომენის უმნიშვნელოვანესი შემადგენლის როლი.

## ვასილი კლიუჩევსკი: ბუნების ზემოქმედება ადამიანზე 
## იხილეთ აგრეთვე 
* პანსლავიზმი
* პან-მოძრაობები
* რუს ნაციონალისტთა ორგანიზაციები

## რესურსები ინტერნეტში
* დიდი რუსული ენციკლოპედია

კატეგორია:პოლიტიკური იდეოლოგია
კატეგორია:სლავები
კატეგორია:პანმოძრაობები
მწვანე მანათობელი ცილები

thumb|300px|მედუზა *Aequorea victoria*.
**მწვანე მანათობელი ცილა** (ინგლ. green fluorescent protein, GFP) — მედუზა *Aequorea victoria*-ს მიერ გამოყოფილი ცილა, რომელიც მწვანე დიაპაზონში ფლუორესცირებს ლურჯ განათებაში. ამჟამად ცილის გენი ვრცლად გამოიყენება მანათობელი მომნიშვნელის სახით მოლეკულურ ბიოლოგიაში ქსოვილური ცილების ექსპრესიის შესასწავლად. დამუშავებულია ამ ცილის მოდიფიკაციები ბიოსენსორებში გამოსაყენებლად. ასევე შექმნილია მიზნობრივი მანათობელი ცხოველები (მაგ. ღორები), რომელთათვის მანათობელი ცილები გენებშია შეყვანილი და მემკვიდრეობით გადადის. მანათობელი ცილების შემცველი ვირუსული ვექტორები საშუალებას იძლევა სასურველი გენის ორგანიზმში ლოკალურად შეყვანას და მისი პროგრესირების დაკვირვებას. 2008 წელს ოსამუ სიმომურა, მარტინ შალფი და როჯერ ციანი ნობელის პრემიით დაჯილდოვდნენ მწვანე მანათობელი ცილების აღმოჩენისა და დამუშავებისთვის.

კატეგორია:ცილები
აბა (ნიგერია)

**აბა** () – ქალაქი სამხრეთ ნიგერიაში (აბიის შტატი), მდინარე აბაზე. 2006 წლის აღწერის მონაცემებით ქალაქის მოსახლეობის რაოდენობა შეადგენს 534 265 ადამიანს, ძირითადად ეთნიკური იგბო (2006). აბა მნიშვნელოვანი ეკონომიკური ცენტრია. ქალაქს ემსახურება რკინიგზის სადგური პორტ-ჰარკორტ-ენუგუს გზაზე.

## ისტორია
თავდაპირველად იყო იგბოს ტომის ხალხის დასახლებული პუნქტი. 1901 წელს აქ აშენდა დიდი ბრიტანეთის სამხედრო პოსტი, რომელიც 1915 წელს დაუკავშირდა პორტ-ჰარკორტს. იყო ბრიტანეთის კოლონიალური ადმინისტრაციის ადმინისტრაციული ცენტრი. 1929 წელს იყო კოლონიალური ხელისუფლების საგადასახადო პოლიტიკის წინააღმდეგ ქალთა ამბოხის ცენტრი. 1967—1970 წლებში იყო სეპარატისული ბიაფრის რესპუბლიკის დედაქალაქი.

ჩრდილოეთ ნიგერიიდან დევნილების დიდი ნაკადის შემოსვლის გამო გახდა ყველაზე უფრო დაჭუჭყიანებული ქალაქი ქვეყანაში. აბას ხშირად ეძახიან „სპილოების ქალაქს“.

ქალაქის ეკონომიკურ საქმიანობაში გამოირჩევა პროდუქტებით ვაჭრობა, პალმის ზეთის დამუშავება, საპნის და ლუდსახარში ქარხნები, ზეთის, ფარმაცევტული, საბურავის, ტრიკოტაჟის და საფეიქრო საწარმოები. ქალაქში არსებობს ბევრი სავაჭრო ცენტრი, ცნობილ ბაზარ „არიარიას“ ჩათვლით. სავაჭრო და ტექნიკური სასწავლო დაწესებულებები.

## ლიტერატურა
## რესურსები ინტერნეტში 
*  britannica.com

## სქოლიო
კატეგორია:ნიგერიის ქალაქები
აბააჟვახუ (თხინის თემი)

**აბააჟვახუ**, **აბააჟვ-ახუ** (; ძვ. *თილითი*) — სოფელი საქართველოში, აფხაზეთის ავტონომიური რესპუბლიკის ოჩამჩირის მუნიციპალიტეტში (თხინის თემი), კოდორის ქედის სამხრეთ კალთაზე, მდინარე ცხენიშწყარის მარჯვენა ნაპირზე, ზღვის დონიდან 240 მ, შავი ზღვიდან 19 კმ, ოჩამჩირიდან 25 კმ.

## ისტორია
აბააჟვახუს ძველი სახელია „თილითი“. აქ იყო აფხაზეთის კათალიკოსის სასახლე (შემორჩენილია ნანგრევები „თლუთ-აბაას“ სახელწოდებით). XVII საუკუნის 80-იან წლებში ქართული მოსახლეობა აფხაზურმა შეცვალა და სოფელს „აბააჟვახუ“ დაერქვა, რაც აფხაზურად „ძველი ციხესიმაგრის ბორცვს“ ნიშნავს.

სოფლის მოსახლეობა 1989 წლის მდგომარეობით შეადგენდა 218 კაცს. ამჟამად კონტროლდება აფხაზეთის სეპარატისტული ხელისუფლების მიერ. 

## ლიტერატურა 
*ცხადაია პ., ხორავა ბ., „აფხაზეთის გეოგრაფიული სახელწოდებანი“, გვ. 52-53, თბ., 2016.

## სქოლიო
კატეგორია:ოჩამჩირის მუნიციპალიტეტის სოფლები
აბააქითი

**აბააქითი** () — სოფელი საქართველოში, აფხაზეთის ავტონომიური რესპუბლიკის ოჩამჩირის მუნიციპალიტეტში (კუტოლის თემი), მდ. ბზანის სათავეში, ზღვის დონიდან 260 მ, შავი ზღვიდან 22 კმ, ოჩამჩირიდან 25 კმ. შემორჩენილია შუა საუკუნეების ციხე-კოშკისა და ეკლესიის ნანგრევები. სოფლის მოსქხლეობა 1989 წლის მდგომარეობით შეადგენდა 471 კაცს. 

## ისტორია
1949 წელს კვიტოულის თემში შედიოდა. სახელწოდება აბააქით (Абаақыҭ) აფხაზურია და „ციხის სოფელს“ ნიშნავს. ამჟამად კონტროლდება აფხაზეთის სეპარატისტული ხელისუფლების მიერ. 

## ლიტერატურა 
*ცხადაია პ., ხორავა ბ., „აფხაზეთის გეოგრაფიული სახელწოდებანი“, გვ. 122, თბ., 2016.

## სქოლიო
კატეგორია:ოჩამჩირის მუნიციპალიტეტის სოფლები
აბაახუდა

**აბაახუდა** () — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში (ანუხვის თემი). ზღვის დონიდან 150 მ, შავი ზღვიდან 4 კმ, გუდაუთიდან 24 კმ., ანუხვიდან 4 კმ.

## ისტორია
1949 წლიდან მოექცა ზემო ანუხვის სასოფლო საბჭოში, მანამდე არ იხსენიება. მისი ამჟამინდელი სახელია აბაახუდა (Абаахəда//Қəчуқə Стампул). მას ასევე ქუჩუკ სტამპულსაც (თურქ. „პატარა სტამბული“) ეძახიან. საბჭოთა პერიოდში მოქმედებდა მეთამბაქოეობის მეურნეობა. ამჟამად ოკუპირებულია რუსეთის ფედერაციის მიერ.

## დემოგრაფია
## ლიტერატურა 
*ცხადაია პ., ხორავა ბ., „აფხაზეთის გეოგრაფიული სახელწოდებანი“, გვ. 55, თბ., 2016.

## სქოლიო
კატეგორია:გუდაუთის მუნიციპალიტეტის სოფლები
Violator (ალბომი)

***Violator*** () — ინგლისური ელექტრონული ჯგუფ Depeche Mode-ის მეშვიდე სტუდიური ალბომი. იგი გამოვიდა ბრიტანეთში 1990 წლის 20 მარტსს.

## სიმღერების სია
# World in My Eyes  – 4:26
# Sweetest Perfection  – 4:43
# Personal Jesus  – 4:56
# Halo  – 4:30
# Waiting for the Night  – 6:07
# Enjoy the Silence  – 6:12
#* ინტერმედია #2 - Crucified  – 1:52 (დამალულია, დაწყების დრო: 4:20)
# Policy of Truth  – 4:55
# Blue Dress  – 5:41
#* ინტერლუდა #3  – 1:30 (დამალულია, დაწყების დრო: 4:18)
# Clean  – 5:28

* ამბობენ, რომ სიმღერის Waiting for the Night ნამდვილი სახელწოდება იყო Waiting for the Night to Fall, რომელიც შეცდომით იყო დაწერილი ალბომის ერთი ტირაჟის დისკებზე.

### 2006 წლის საკოლექციო გამოცემა (CD/SACD + DVD) 
**დამატებითი სიმღერები**

# Dangerous  – 4:22
# Memphisto  – 4:03
# Sibeling  – 3:18
# Kaleid  – 4:18
# Happiest Girl (Jack მიქსი)  – 4:58
# Sea of Sin (Tonal მიქსი)  – 4:46

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## რესურსები ინტერნეტში 
* ინფორმაცია 2006 წლის გამოცემაზე

## სქოლიო 
კატეგორია:Depeche Mode-ის ალბომები
კატეგორია:1990 წლის ალბომები
კატეგორია:Mute Records-ის ალბომები
კატეგორია:Reprise Records-ის ალბომები
კატეგორია:Sire Records-ის ალბომები
კატეგორია:ალბომები Flood-ის პროდიუსერობით
საქართველოს თეატრების სია

ამ სიაში მოტანილია საქართველოს თეატრების სია:

## ახალქალაქი 
* ახალქალაქის თოჯინების თეატრი "პუი-პუი"

## ახალციხე 
* მესხეთის დრამატული თეატრი

## ბათუმი 
* ბათუმის სახელმწიფო დრამატული თეატრი
* ბათუმის სახელმწიფო მუსიკალური ცენტრი
* ბათუმის თოჯინებისა და მოზარდ მაყურებელთა სახელმწიფო თეატრი
* ბათუმის მუშათა თეატრი
* მოგზაური დასის თეატრი
* მუსიკალური თეატრი (ბათუმი)

## ბორჯომი 
* ბორჯომის თოჯინების სახელმწიფო თეატრი

## გორი 
*გორის დრამატული თეატრი

## გურჯაანი 
*გურჯაანის სახალხო თეატრი

## დმანისი 
*ზინაიდა კვერენჩხილაძის სახელობის დმანისის პროფესიული სახელმწიფო დრამატული თეატრი

## დუშეთი 
*დუშეთის სახალხო თეატრი

## ზუგდიდი 
*ზუგდიდის დრამატული თეატრი

## თბილისი 
* აზერბაიჯანული სახელმწიფო თეატრი
* ალექსანდრე გრიბოედოვის სახელობის სახელმწიფო რუსული დრამატული თეატრი
* გიორგი მიქელაძის სახელობის თოჯინების სახელმწიფო თეატრი
* გიორგი შავგულიძის სახელობის თეატრი - სახიობა
* ვერიკო
* თავისუფალი თეატრი
* ზაქარია ფალიაშვილის სახელობის თბილისის ოპერისა და ბალეტის სახელმწიფო თეატრი
* თბილისის მარიონეტების სახელმწიფო თეატრი
* თეატრალური სარდაფი ვაკეში
* თეატრალური სარდაფი რუსთაველზე
* თეატრი ათონელზე
* თითების თეატრი
* იმპრო - მოძრაობისა და მიმიკის თეატრი
* კახა ბაკურაძის მოძრაობის თეატრი
* კოტე მარჯანიშვილის სახელობის სახელმწიფო აკადემიური დრამატული თეატრი
* მეორე სახლი
* მეტეხი — ქართული ნაციონალური ბალეტის თეატრი
* მიხეილ თუმანიშვილის სახელობის კინომსახიობთა თეატრი
* თბილისის მოზარდ მაყურებელთა რუსული თეატრი
* თბილისის მოზარდ მაყურებელთა ქართული თეატრი
* მუსიკისა და დრამის სახელმწიფო თეატრი 
* ნაბადი-სტილიზებული ფოლკლორის თეატრი
* პანტომიმის თეატრი
* პატარა თეატრი
* პეტროს ადამიანის სახელობის სახელმწიფო სომხური დრამატული თეატრი
* რეზო გაბრიაძის თეატრ-სტუდია
* სამეფო უბნის თეატრი
* სანდრო ახმეტელის სახელობის სახელმწიფო დრამატული თეატრი
* ტრაგიკომედიის თეატრი
* შოთა რუსთაველის სახელობის სახელმწიფო აკადემიური დრამატული თეატრი
* ძველი სახლი
* ჯიბის თეატრი
* თბილისის მუსიკალური კომედიის თეატრი
* თბილისის მინიატურების თეატრი
* თბილისის თოჯინების რუსული თეატრი
* ვერის სახალხო თეატრი
* ვასო აბაშიძის სახელობის ახალი თეატრი

## თელავი 
*თელავის დრამატული თეატრი

## ოზურგეთი
* ოზურგეთის დრამატული თეატრი

## სენაკი 
*სენაკის აკაკი ხორავას სახელობის სახელმწიფო დრამატული თეატრი

## სოხუმი 
*სოხუმის სახელმწიფო დრამატული თეატრი
*სოხუმის დრამატული თეატრი

## ფოთი 
*ფოთის ვალერიან გუნიას სახელობის სახელმწიფო დრამატული თეატრი

## ქობულეთი 
*ქობულეთის დრამატული თეატრი

## ქუთაისი 
* მესხიშვილის თეატრი
* ქუთაისის თოჯინების თეატრი
* ქუთაისის ოპერის თეატრი

## ყვარელი 
*ყვარლის კოტე მარჯანიშვილის სახელობის თეატრი

## ჩოხატაური
*ჩოხატაურის სახალხო თეატრი

## ჩხოროწყუ
*ჩხოროწყუს სახალხო თეატრი

## ჭიათურა 
*ჭიათურის დრამატული თეატრი

## ხაშური 
*ხაშურის სახალხო თეატრი
*ხაშურის თოჯინების თეატრი
აბა

საკუთარი სახელი **აბა** შეიძლება ნიშნავდეს:
* აბა — ქალაქი ნიგერიაში;
* აბა — მდინარე ნიგერიაში;
* აბა — სოფელი უნგრეთში;
* აბა — სოფელი იაპონიაში;
* აბა — ქალაქი ჩინეთში.

## იხილეთ აგრეთვე 
* ABBA — შვედური პოპ ჯგუფი.
აბადანი

**აბადანი** (სპარს. آبادان) — ქალაქი სამხრეთ-დასავლეთ ირანში, ხუზისტანის ოსტანში. ნავთობგადასამუშავებელი მრეწველობის უმნიშვნელოვანესი ცენტრი. აბადანი მდებარეობს მდ. შატ-ელ-არაბზე, სპარსეთის ყურიდან 53 კმ, ერაყის საზღვართან. მოსახლეობა — 415,139 (2005). ქალაქს ემსახურება ნავსადგური და აეროპორტი.

## ისტორია
გადმოცემით, ქალაქი VIII საუკუნეში დააარსა „წმინდა კაცმა“, სახელად აბადმა. დიდი ხნის მანძილზე აბადანი მცირე სოფელი იყო. ირანმა საბოლოოდ 1847 წ. შემოიმტკიცა. 1900-იან წლებში ბრიტანულ-ირანული ნავთობის კომპანიის მიერ მსოფლიოში უდიდესი ნავთობგადასამუშავებელი ქარხნის მშენებლობამ ქალაქის განვითარებას დიდი ბიძგი მისცა. 1951 წ. ირანის მთავრობამ ქვეყანაში კომპანიის ქონების ნაციონალიზაცია მოახდინა, რასაც დიდი ბრიტანეთის მიერ აბადანის საზღვაო ბლოკადა და ირანზე ეკონომიკური სანქციების დაწესება მოჰყვა. ეს ე.წ. აბიდანის კრიზისი 1954 წლამდე გაგრძელდა, როდესაც ამერიკის შეერთებული შტატების მიერ დაფინანსებულმა სახელმწიფო გადატრიალებამ დაამხო პრემიერ-მინისტრ მოჰამედ მოსადეყის მთავრობა და აღადგინა შაჰი მოჰამედ რეზა ფეჰლევი. ამ დროიდან ქარხანას კონტროლს უწევდა საერთაშორისო კონსორციუმი, ხოლო 1973 წლიდან — ირანის ეროვნული ნავთობის კომპანია. 1980 წ. ქალაქი და მისი შემოგარენი თითქმის მთლიანად დაანგრია ერაყის შეიარაღებული ძალების მოულოდნელმა თავდასხმამ. ირან-ერაყის ომის დასრულების შემდეგ (1988 წ.) ქალაქმა თანდათან დაიწყო აღდგენა, ნავთობგადასამუშავებელმა მრეწველობამ კი ომამდელ დონეს 1997 წლისთვის მიაღწია. 

## ლიტერატურა
## რესურსები ინტერნეტში 
* აბადანი (ინგლ). ბრიტანიკა, 2008 წ.

## სქოლიო
კატეგორია:ირანის ქალაქები
საქართველოს ფოლკლორის სახელმწიფო ცენტრი

**საქართველოს ფოლკლორის სახელმწიფო ცენტრი** — სამეცნიერო-შემოქმედებითი ტიპის დაწესებულება.

## ისტორია
საქართველოს ფოლკლორის სახელმწიფო ცენტრი ხალხური შემოქმედების ნიმუშების მოვლა-დაცვის, შეკრების, კვლევისა და პოპულარიზაციის საქმეს 1936 წლიდან ემსახურება, ჯერ კიდევ იმ დროიდან, როცა ის ხელოვნების საქმეთა სამმართველოსთან შეიქმნა და ხალხური შემოქმედების კაბინეტი ეწოდა. მას მიხეილ მგალობლიშვილი ხელმძღვანელობდა, კონსულტანტი კი ვახტანგ კოტეტიშვილი იყო.

ერთი წლის შემდეგ მას **ხალხური შემოქმედების სახლი** დაერქვა და სათავეში კომპოზიტორი, ფოლკლორისტი, ლოტბარი და საზოგადო მოღვაწე გრიგოლ კოკელაძე ჩაუდგა, რომელიც 15 წელი ხელმძღვანელობდა დაწესებულებას, მოადგილე მწერალი მიხეილ მრევლიშვილი იყო.

1940-იან წლებში ხალხური შემოქმედების სახლები  მთელი საბჭოთა კავშირის მასშტაბით იქმნებოდა, რომლებიც რესპუბლიკის მხატვრული თვითმოქმედებას  უძღვებოდნენ. საკავშირო ცენტრი კი მოსკოვში იყო (Всесоюзный дом народного творчества). საქართველოშიც ხალხური შემოქმედების სახლს ფილიალები ცხინვალში, ბათუმსა და სოხუმში ჰქონდა. 

1952−1980 წლებში ხალხური შემოქმედების სახლის დირექტორი კომპოზიტორი მიხეილ ჩირინაშვილი იყო.

დაწესებულებას ასევე ხელმძღვანელობდნენ: ვალერიან ცაგარეიშვილი, რევაზ კერესელიძე.

1983 წლიდან დაწესებულებას ხალხური შემოქმედებისა და კულტ-საგანმანათლებლო მუშაობის რესპუბლიკური სამეცნიერო-მეთოდური ცენტრი ეწოდა, ხელმძღვანელი კი  ცისანა ქოჩეჩაშვილი გახდა.

2005 წლიდან რეორგანიზაციის შედეგად ხალხური შემოქმედების სახლს  ფოლკლორის სახელმწიფო ცენტრის სახელი მიენიჭა და დირექტორად ლოტბარი, ანსამბლ „ლაშარის“ ხელმძღვანელი გიორგი უშიკიშვილი დაინიშნა.

2014 წლიდან დღემდე ფოლკლორის ცენტრის აღმასრულებელი დირექტორი ლოტბარი, სახელმწიფო ანსამბლ „ბასიანის“ ხელმძღვანელი გიორგი დონაძეა.

დღეს ფოლკლორის სახელმწიფო ცენტრის საქმიანობის ერთ-ერთი მთავარი პრიორიტეტი საქართველოს რეგიონებში წარმომადგენლობებისა და სალოტბარო სკოლების გახსნაა, რაც ხალხური შემოქმედების პოპულარიზაციასა და შენახვას ემსახურება.

## რესურსები ინტერნეტში 
*საქართველოს ფოლკლორის სახელმწიფო ცენტრის ოფიციალური საიტი

კატეგორია:ქართული ფოლკლორი
კატეგორია:საქართველოს ორგანიზაციები
დალია იციკი

**დალია იციკი** (; დ. 20 ოქტომბერი, 1952, იერუსალიმი) — ისრაელის დროებითი პრეზიდენტი (25 იანვარი — 25 ივლისი 2007). დაიბადა ერაყული წარმომავლობის ებრაულ ოჯახში. ისტორიული და ფილოლოგიური განათლება მიიღო იერუსალიმის ევროპულ უნივერსიტეტში და პედაგოგის დიპლომსაც დაეუფლა. 

## პოლიტიკური კარიერა 
1992  წელს ისრაელის შრომის პარტიის სიით მოხვდა ქნესეთის შემადგენლობაში, სადაც თითქმის ერთდროულად მუშაობდა საფინანსო, განათლებისა და კულტურისა და ქალთა საკითხების კომიტეტში. 1999-2001 წლებში მუშაობდა თავდაცვის სამინისტროში. 2001-2002 წლებში იყო ვაჭრობის მინისტრი, ხოლო 2005 წლის 28 ნოემბრამდე  ასრულებდა კომუნიკაციების მინისტრის მოვალეობას.  ამავე დღეს მან დატოვა შრომის პარტია და შეუერთდა არიელ შარონის მიერ დაარსებულ პარტიას „კადიმა“. 2006  წლის 4 მაისს კი აირჩიეს ისრაელის ახლადარჩეული პარლამენტის სპიკერად. 2007 წლის 25 იანვარს ისრაელის პრეზიდენტის მოშე კაცავის სკანდალური გადადგომის შემდეგ შეუდგა დროებითი პრეზიდენტის ფუნქციების შესრულებას. 25 ივლისს კი პრეზიდენტის მოვალეობები გადააბარა ცნობილ ებრაელ პოლიტიკოსს და ისრაელის ყოფილ პრემიერ-მინისტრს შიმონ პერესს. 

## ოჯახი 
დალია იციკი დალია გათხოვილია ჰყავს, სამი შვილი.

## რესურსები ინტერნეტში
* დალია იციკი – ქნესეთის საიტზე

## სქოლიო
კატეგორია:ისრაელის პრეზიდენტები
კატეგორია:დაბადებული 1952
კატეგორია:ებრაელი პედაგოგები
კატეგორია:ისრაელელი ქალი პოლიტიკოსები
კატეგორია:ქალი პრეზიდენტები
კატეგორია:დაბადებული 20 ოქტომბერი
კატეგორია:აზიის ქალი პრეზიდენტები
კატეგორია:XXI საუკუნის ქალი პრეზიდენტები
კატეგორია:პირველი ქალი პრეზიდენტები
კატეგორია:ცოცხალი ადამიანები
Garbage (ალბომი)

***Garbage*** — ჯგუფ Garbage-ის სადებიუტო სტუდიური ალბომი. იგი გამოვიდა 1995 წლის ზაფხულის მიწურულს, სადებიუტო სინგლის Vow წარმატების შემდეგ.

წლის განმავლობაში მან მსოფლიო ჩარტებში სხვადასხვა ადგილი დაიკავა და რამდენიმე პრიზი მიიღო. ჯგუფმა გამართა ერთწლიანი საკონცერტო ტურნე, გამოდიოდა The Smashing Pumpkins-ის კონცერტების წინ. მათი კიდევ ერთი წარმატებული სინგლი იყო Stupid Girl.

## სიმღერების სია
### 20 წლიანი საიუბილეო გამოცემა
;სემპლები
* Queer - Man of Straw (Single Gun Theory_.
* Not My Idea - Headless Chickens.
* Stupid Girl - Train in Vain - The Clash.

## ჩარტები
### ყოველკვირეული ჩარტები
;20 წლიანი საიუბილეო გამოცემა

### წლის საბოლოო ჩარტები
## სერტიფიცირებები და გაყიდვები
## სქოლიო 
კატეგორია:Garbage-ის ალბომები
კატეგორია:1995 წლის სადებიუტო ალბომები
კატეგორია:Mushroom Records-ის ალბომები
კატეგორია:Almo Sounds-ის ალბომები
კატეგორია:BMG-ის ალბომები
Hopes and Fears

***Hopes and Fears*** — ბრიტანული ალტერნატიული როკ-ჯგუფ Keane-ის პირველი სტუდიური ალბომი, რომელიც გამოვიდა 2004 წელს. ალბომი დიდი წარმატებით სარგებლობდა ბრიტანეთში, სადაც იგი წლის ყველაზე გაყიდული ბრიტანული ალბომი იყო. იმ დროიდან მოყოლებული, მას უკვე რვაჯერ მიანიჭერს პლატინის სტატუსი. მთლიანად გაიყიდა მისი 6 მილიონი ასლი.

## ალბომზე 
შემდეგი ალბომისგან, *Under the Iron Sea* განსხვავებით, სიმღერები უკვე დაწერილი იყო იმ დროისათვის, როდესაც ჯგუფი შევიდა სტუდიაში. ყველაზე ძველი აქედან იყო She Has No Time, რომელიც ჯერ კიდევ 1999 წელს ჩაწერეს.

ალბომის სახელწოდება მომდინარეობს სიმღერის Snowed Under ტექსტიდან. ეს სიმღერა გამოიცა სინგლის Somewhere Only We Know B-გვერდის სახით.

ალბომის გარეკანზე გამოსახულია ფორტეპიანოს ჩაქუჩები, რაც ხაზს უსვამს ჯგუფის ფორტეპიანოს სპეციფიკურ ჟღერადობას. მიუხედავად ამისა, სხვადასხვა ქვეყანაში ფერთა გრადაცია განსხვავებული იყო.

## სიმღერების სია
### დელუქს-გამოცემა
: გამოვიდა 2009 წელს. პირველ CD-ზე წარმოდგენილია ორიგინალური სია და სიმღერები 13–19. მეორე დისკში შეტანილია B-მხარეები, ადრეული სინგლები და სხვა სიმღერები.

## ჩარტები და სერტიფიცირებები
### ჩარტები
### წლის საბოლოო ჩარტები
### სერტიფიცირებები 
## სქოლიო 
კატეგორია:Keane-ის ალბომები
კატეგორია:Keane-ის ვიდეო ალბომები
კატეგორია:2004 წლის სადებიუტო ალბომები
კატეგორია:Island Records-ის ალბომები
კატეგორია:Island Records-ის ვიდეო ალბომები
ჰიაცინტი (მრავალმნიშვნელოვანი)

**ჰიაცინტი** შეიძლება აღნიშნავდეს:

* ჰიაცინტი - მითოლოგია
* ჰიაცინტი - ყვავილი
* ჰიაცინტი - ენციკლოპედია
Perfect Symmetry (Keane-ის ალბომი)

***Perfect Symmetry*** — ბრიტანული ალტერნატიული როკ-ჯგუფ Keane-ის მესამე სტუდიური ალბომი, რომელიც გამოვიდა 2008 წელს.

## ალბომზე 
ჯგუფის თქმით, Keane-ის მუსიკა ამ ალბომისთვის მთლიანად შეიცვალა. მათ ჟღერადობაში კვლავ დარჩა მკვეთრი ფორტეპიანო, მაგრამ ასევე უხვად გამოიყენება სინთეზატორი.

ალბომის ყდა პირველად გამოჩნდა 5 სექტემბერს. ტიმ რაის-ოქსლის თქმით, ეს არის თავად ჯგუფის ქანდაკებები, რომლებიც ჩასმულია გეომეტრიულ ფიგურებში. მათი ავტორია კორეელი ოსან გვონი.

ალბომმა ინტერნეტში გაჟონა 2008 წლის 5 ოქტომბერს.

## სიმღერების სია
;დამატებები

### დამატებითი DVD 
# ალბომის *Perfect Symmetry* შექმნა - დოკუმენტური ფილმი
# სიმღერების კომენტარი
# Spiralling (რეპეტიცია)
# Spiralling (დემო)
# The Lovers Are Losing (დემო)
# Better Than This (დემო)
# You Haven't Told Me Anything (დემო)
# Perfect Symmetry (დემო)
# You Don't See Me (დემო)
# Again and Again (დემო)
# Playing Along (დემო)
# Pretend That You're Alone (დემო)
# Black Burning Heart (დემო)
# Love Is the End (დემო)

## ჩარტები
## სერტიფიცირებები
## სქოლიო 
კატეგორია:Keane-ის ალბომები
კატეგორია:2008 წლის ალბომები
კატეგორია:Island Records-ის ალბომები
ჯინ გრეი

**ჯინ გრეი (ჯინ გრეი-სამერსი)** — გამოგონილი სუპერგმირი Marvel Comics-ის მსოფლიოში. ასევე ცნობილია, როგორც **მარველის გოგონა** და **ფენიქსი**. იგი იქს-ადამიანების ხუთი ძირითადი წევრიდან ერთ-ერთია.

ჯინ გრეი არის მუტანტი, რომელიც დაბადებიდან ფლობს ტელეკინეზურ და ტელეპათიურ შესაძლებლობებს. იგი მზრუნველი, მოსიყვარულე ფიგურაა, თუმცაღა გამკლავება უწევს ომეგა-დონის მუტანტად ყოფნასა და კოსმიური ფენიქსის ძალის ფიზიკურ გამოვლინებასთან. კომიქსის სერიების ისტორიაში ჯინ გრეი რამდენიმეჯერ დაიღუპა, პირველად *შავი ფენიქსის საგაში ("Dark Phoenix Saga")*, თუმცა, ფენიქსის ძალასთან არსებული კავშირის გამო, მასაც შეუძლია ფერფლიდან აღდგომა.

ჯინ გრეი მნიშვნელოვანი ფიგურაა მისი მეუღლის, ციკლოპის, ცხოვრებაში, პროფესორი ქსავიე მისი მამობილი და აღმზრდელია, სამურავი გრეის ახლო მეგობარია და, შესაძლოა, სიყვარულის ობიექტიც, შტორმი მისი საუკეთესო მეგობარი და დასავით ახლობელი ფიგურაა, მისი ქალიშვილია რეიჩელ სამერსი, ვაჟი - ადამიანი-იქსი, გერი - კეიბლი.

ფენიქსი მონაწილეობს იქს-ადამიანების ისტორიების უდიდეს ნაწილში, ანიმაციურ სერიებში, უამრავ ვიდეო თამაშში, სრულმეტრაჟიან ფილმებში, სადაც მას მსახიობი ფანკე იანსენი ანსახიერებს.

2006 წელს, IGN.com-ის 25 საუკეთესო იქს-ადამიანის სიაში ჯინ გრეიმ მე-6 ადგილი დაიკავა.

## რესურსები ინტერნეტში 
კატეგორია:1963 წლის კომიქსების პერსონაჟები
კატეგორია:Marvel Comics-ის სუპერგმირები
კატეგორია:Marvel Comics-ის ტელეპათები
Live Recordings 2004

EP ***Live Recordings 2004*** — ბრიტანული ალტერნატიული როკ-ჯგუფ Keane-ის პირველი საკონცერტო ალბომი, რომელიც გამოვიდა 2005 წელს. მასში შეტანილია ექვსი სიმღერა, რომელიც ჩაწერილი იქნა ჯგუფის პირველი საკონცერტო ტურნეს მსვლელობისას. ყველა სიმღერა მანამდე ცნობილი იყო და შედიოდა ალბომში *Hopes and Fears*, გარდა სიმღერის Allemande, რომელიც გამოიცა მხოლოდ სინგლზე This Is the Last Time.

## სიმღერების სია
# Somewhere Only We Know
# We Might as Well Be Strangers
# Allemande
# This Is the Last Time
# Everybody's Changing
# Bedshaped

## სქოლიო 
კატეგორია:Keane-ის ალბომები
კატეგორია:2005 წლის საკონცერტო ალბომები
კატეგორია:2005 წლის EP-ები